Summer Camp 2025
2025-05-20 - 2025-06-08 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Όταν οι σχολικές αίθουσες κλείνουν τις πόρτες τους, το summer camp στην ΚΑΛΛΙΝΙΚΗ ανοίγει τις δικές της για να υποδεχτεί τους μικρούς μας φίλους, να ζήσουν μια νέα εμπειρία.. Οι δημιουργικές μας δραστηριότητες υπερβαίνουν τα στενά πλαίσια και προσφέρουμε εκπαιδευτικά οφέλη χωρίς άγχος για τα παιδιά, με ασφάλεια συμβάλλοντας στην ευεξία τους. Εκπαιδευμένοι γυμναστές & παιδαγωγοί αλλά και ο σεφ μας Άλεξ, θα δημιουργήσουν μια αξέχαστη εμπειρία για κάθε εβδομάδα. Ιδανική επιλογή με γκρουπ παιδιών έως 15 το ανώτερο.
Δηλώστε συμμετοχή στο καλύτερο camp της πόλης..

Εκδρομή στη Μάλτα
2025-06-06 - 2025-06-09
Του Αγίου Πνεύματος πάμε ΜΑΛΤΑ 06/06-09/06/2025

Στον απόλυτο Μεσογειακό προορισμό. Όλοι οι δρόμοι “αναβλύζουν” ιστορία, αισθάνεσαι την αυθεντική αύρα μια άλλης εποχής να σε τυλίγει… σμαραγδένια νερά, καλή φιλοξενία, μεσαιωνική και μυστηριακή ατμόσφαιρα .Μια πανδαισία χρωμάτων και αρωμάτων, το νησί των Ιπποτών και της μαλτέζικης αριστοκρατίας μας περιμένει.
Πρόγραμμα
Παρασκευή
8.30 το πρωί ραντεβού στο Ελευθέριος Βενιζέλος στην είσοδο για την Ryanair αναχώρηση 10.55 από Αθήνα
-Άφιξη στην Μάλτα στις 11.45πμ και μεταφορά με πούλμαν στο ξενοδοχείο μας. (Art Cavalieri Hotel 4* στον Άγιο Ιουλιανό, 5΄λεπτά από το κέντρο.

Αφήνουμε τις αποσκευές μας και πάμε, (προαιρετικά), για βόλτα και μεσημεριανό φαγητό στο εκπληκτικό ψαροχώρι MARSAXLOKK.(δωρεάν)

Φημίζεται για την όμορφη μαρίνα του με τις χρωματιστές βαρκούλες. Όλα τα ταβερνάκια δίπλα στη θάλασσα σερβίρουν φρέσκα λαχταριστά θαλασσινά!

Το απόγευμα επιστροφή και ξεκούραση στο ξενοδοχείο μας. Υπάρχει εσωτερική και εξωτερική πισίνα για χαλαρές στιγμές, όπως επίσης και spa!!!
Το βράδυ προαιρετικό γεύμα σε παραδοσιακό εστιατόριο δίπλα στο ξενοδοχείο μας.

07/06/2025 Σάββατο
Υπέροχο πρωινό στο ξενοδοχείο μας και αναχώρηση στις 11.00 με πούλμαν για το ιστορικό αξιοθέατο στη Μντινα. Περιήγηση, βόλτα, άμαξες στο κάστρο, παγωτό, γλυκά και καφέ!
Επίσκεψη στους κήπους άνω Μπαρακα, Βαλέτα, Mosta church. Μεσημεριανό φαγητό και βόλτες στα γραφικά σοκάκια της Βαλέτας.
Το κόστος αυτής της περιήγησής είναι 30 ευρώ.

Άφιξη στο ξενοδοχείο μας αργά το απόγευμα.
Ελεύθερος χρόνος για στιγμές χαλάρωσης.
Το ξενοδοχείο μας διαθέτει και εστιατόριο για το βράδυ.

08/06/2025 Κυριακή
Μετά το πρωινό μας προαιρετική κρουαζιέρα με catamaran στο Gozo island και στο Comino blue lagoon,η σπηλιά της Καλυψούς!

Αναχώρηση στις 9.00 το πρωί και επιστροφή στις 18.00 το απόγευμα στο ξενοδοχείο μας. Όσοι θέλουν μπορούν να κάνουν και μπάνιο στη θάλασσα.
Συνολικό κόστος 40 ευρώ το άτομο.
Ελεύθερο βραδινό πρόγραμμα.

09/06/2025 Δευτέρα
Μετά το πρωινό μας μια τελευταία βόλτα όσοι θέλουν στην όμορφη Βαλέτα ή βουτιά στην πισίνα του ξενοδοχείου μας.
Check out έως τις 12.00 το μεσημέρι..
Αναχώρηση για το αεροδρόμιο της Μάλτας στη 13.30.
Ευχόμαστε να έχουμε ένα υπέροχο ταξίδι και να ζήσετε μαζί μας την συγκλονιστική εμπειρία στο κόσμημα της Μεσογείου, τη Μάλτα!

Συνολικό κόστος : 520 ευρώ (συμπεριλαμβάνονται φόροι αεροδρομίου ,αεροπορικά εισιτήρια, 4 αστέρων ξενοδοχείο- Art Cavalieri Hotel 4*- διαμονή 3 νύχτες με πρωινό πλούσιο μπουφέ, μεταφορές από και προς το αεροδρόμιο, δώρο η μεταφορά στο ψαροχώρι την 1η μέρα , 8κιλη βαλίτσα και bagpack, συνοδό , ξενάγηση και αστική ασφάλεια)
ΔΕΝ συμπεριλαμβάνεται :
Ο φόρος ξενοδοχείου (είναι 5 €/άτομο την βραδιά)
Ξενάγηση και μεταφορά 30 ευρώ στις προαιρετικές εξορμήσεις
Κρουαζιέρα προαιρετική 40 ευρώ

*Προκαταβολή έως 28/4, 250 ευρώ

Με το PARADISE TRAVEL
τηλ. κρατήσεων 210-6139689

Παρουσίαση Βιβλίου "Μόνο Καλοκαίρια" της Νέλλης Σπαθάρη
2025-06-13 19:30 - 20:30 (Europe/Athens) | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Σας καλούμε στην παρουσίαση του βιβλίου της Βραβευμένης συγγραφέως από την Ελληνική Ένωση Λογοτεχνών Ελλάδας και την UNESCO για την επιστημονική -Λογοτεχνική προσφορά της κας Νέλλης Σπαθάρη με τίτλο “Μόνο Καλοκαίρια”.
Ένα υπέροχο μυθιστόρημα για τις καλοκαιρινές σας διακοπές.
Αποσπάσματα θα διαβάσει η ηθοποιός Αλκμήνη Τσιαμπά και ο συγγραφέας Αλέξανδρος Τσαγκαρέλης.
Σας περιμένουμε με χαρά
Τηλ κράτησης θέσης 210-6139689

Eργαστήριο Σωματικής Ευρωστίας
2025-07-01 17:00 - 18:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Επειδή αναζητούμε μόνο το καλύτερο από τους καλύτερους και το σημαντικότερο, να έχουν πρόσβαση όλοι, δημιουργούμε το σημαντικό για την υγεία όλων Eργαστήριο Σωματικής Ευρωστίας, με την

Δρ. Άννα Παπαγεωργίου
Κλινική διαιτολόγος – διατροφολόγος
Υπεύθυνη σχεδιασμού προγραμμάτων προαγωγής της Υγείας “Ευρωστία”
– Διατροφή – εξατομικευμένα προγράμματα ανάλυσης –σύστασης σώματος –ποσοστό λίπους-επίπεδο ενυδάτωσης
– Μέτρηση σαρκοπενιας
– Τεχνικές διαχείρισης στρες
– Εξισορρόπηση ορμονών
– Τεχνικές αναπνοής (breathing sessions)
– Εκπαιδεύω το ενδοκρινολογικό ,πεπτικό και αναπνευστικό σύστημα
– Μέτρηση stress και ποιοτικού ύπνου
– Παιδική παχυσαρκία (παρεμβατικά προγράμματα προαγωγής υγείας σε παχύσαρκα παιδιά και εφήβους)
– Εξατομικευμένο πρόγραμμα παρακολούθησης αθλητών υψηλού επίπεδου.
– Διαχείριση άγχους και η ρουτίνα της υγείας του αθλητή.
H Άννα Παπαγεωργίου είναι διατροφολόγος και αθλητών υψηλού επιπέδου σε επαγγελματικές ομάδες καλαθοσφαίρισης (Ολυμπιακός, Ηλυσιακός, Πανελλήνιος) καθώς και Εθνικές ομάδες (Εθνική Ρυθμικής Γυμναστικής Ανσάμπλ, Εθνική ομάδα Ποδηλασίας, Εθνική ομάδα Χειροσφαίρισης), ενώ ήταν υπεύθυνη της διατροφής στους Ολυμπιακούς αγώνες του 2004, συνεργάτης της Γιάννας Αγγελοπούλου.
Κάθε Τρίτη 17:00-18:30
Πληροφορίες εγγραφές στα τηλέφωνα : 210 6139689 – 693 6913105 ή στο e-mail : syllogoskalliniki@gmail.com

Συμβουλευτική Ζεύγους Οικογένειας
2025-07-07 16:00 - 16:45 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Συμβουλευτική ζεύγους οικογένειας με τον ψυχολόγο συμβουλευτικής ψυχοθεραπείας, Χρήστο Φίλιππα.
Είμαστε εδώ για να βοηθήσουμε τα ζευγάρια όλων των τύπων να ανακαλύψουν τα μοτίβα συμπεριφοράς που παρεμποδίζουν την ομαλή επικοινωνία μεταξύ τους με στόχο να βελτιώσουν και να εξελίξουν την μεταξύ τους σχέση.
Κάθε Δευτέρα 16:00 – 16:45

Μουσική βραδιά: "Οι δημιουργοί που τραγουδάμε ακόμα"
2025-11-01 21:00 - 23:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
«Οι δημιουργοί που τραγουδάμε ακόμα» είναι ο τίτλος της ξεχωριστής μουσικής βραδιάς που μας φέρνουν ο Σωτήρης Προίσκος και ο Θάνος Ολύμπιος το Σάββατο 1 Νοεμβρίου στον Πολιτιστικό Σύλλογο Καλλινίκη. Οι δύο ερμηνευτές θα ενώσουν τις φωνές τους σε μια συναυλία γεμάτη τραγούδια που όλοι έχουμε σιγοτραγουδήσει και κρατήσει στην καρδιά μας. Μια γιορτή για τους μεγάλους δημιουργούς του ελληνικού τραγουδιού με σεβασμό και αυθεντικότητα. Θα παρουσιαστούν διαχρονικά τραγούδια που συνεχίζουμε να αγαπάμε και να τραγουδάμε, σε μια βραδιά γεμάτη συναίσθημα και μουσική που μας ενώνει.
Ο χαρισματικός τραγουδιστής Θάνος Ολύμπιος είναι πτυχιούχος του μουσικού Παν/μίου Αθηνών. Έχει δισκογραφήσει 29 συνολικά τραγούδια. Το 2016 είχε κυκλοφορήσει ο 2ος προσωπικός του δίσκος με καινούριες συνθέσεις που του εμπιστεύθηκε ο κορυφαίος συνθέτης Μίμης Πλέσσας και σε στίχους σπουδαίων στιχουργών όπως ο Λευτέρης Παπαδόπουλος κ.α. ο οποίος έγινε και πλατινένιος, ενώ από το 2017 έως το 2019 κυκλοφόρησε τα τελευταία καινούρια τραγούδια σε στίχους του Μάνου Ελευθερίου και σε
συνθέσεις των Μίμη Πλέσσα, Χρύσανθου Μουζακίτη και του ίδιου του Θάνου Ολύμπιου.
Ο Σωτήρης Προίσκος είναι Μαθηματικός και αυτοδίδακτος μουσικός. Το 2012 ξεκινάει μαθήματα τζαζ πιάνου από τον George Metaxas και συμμετέχει στο μοντέρνο τμήμα του Δημοτικού Ωδείου Πατρών και στην Χορωδία του Πανεπιστημίου, ενώ αργότερα παίρνει μέρος στην όπερα «Διδώ και Αινείας» με το ΔΗΠΕΘΕ Πάτρας. Το 2017 γίνεται μέλος του φωνητικού συνόλου «Διάσταση» της Κύπρου και από τότε έχει συνεργαστεί με πολλούς καταξιωμένους καλλιτέχνες. Αυτή την περίοδο κάνει live εμφανίσεις σε Ελλάδα και Κύπρο και ασχολείται ενεργά με τη μουσική σύνθεση.
Σάββατο 1 Νοεμβρίου, Ώρα Έναρξης: 21:00
Είσοδος: 12 ευρώ με ποτό
Πληροφορίες: 210 6139689 – 693 7254278

Εισαγωγή στην τέχνη του τατουάζ
2025-11-08 17:00 - 18:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Είδη και ιστορία
Τεχνικές Εξοπλισμός
Υγιεινή και αποστείρωση
Απορίες Ερωτήσεις και Παραδείγματα

Ο Γιάννης Αντωνίου ασχολείτε επαγγελματικά με την τέχνη του Τατουάζ πάνω απο 13 χρόνια με συμμετοχές σε διεθνείς εκθέσεις και διαγωνισμούς στην Ευρώπη και στην Ελλαδα. Τα τελευταία 4 χρόνια είναι βρίσκεται αναμέσα στούς 120 καλύτερους καλλιτέχνες της Ελλάδας συμμετέχοντας στο ATHENS TATTOO EXPO ενώ τα τελευταία 12 χρόνια διατηρεί με τον αδερφό του Κωνσταντίνο το δικό τους Tattoo Στούντιο στα Βριλήσσια ( V TATTOO STUDIO ) 2014 – 2026.

Θέατρο Παλλάς - Αλεξάνδρεια
2025-11-15 21:00 - 23:00 | Θέατρο Παλλάς, Βουκουρεστίου 3-5, Αθήνα, 10562, Ελλάδα
Ξεκινάμε τις βραδιές θεάτρου από το Παλλάς
“Αλεξάνδρεια” Σάββατο 15 Νοεμβρίου, ώρα έναρξης 21:00.
Κόστος ανά άτομο 25 ευρώ (συν 6 η μεταφορά με πούλμαν)
Κρατήσεις έως 25/9/25 με προεξόφληση.

Μια μεγαλειώδης θεατρική παραγωγή σε σύλληψη και σκηνοθεσία Φωκά Ευαγγελίου σε μουσική Ευανθίας Ρεμπούτσικα!

Στην κοσμοπολίτικη Αλεξάνδρεια του μεσοπολέμου ένας απρόσμενος έρωτας πρόκειται να ανατρέψει τις ζωές όλων των πρωταγωνιστών….Με έντονη παρουσία του ιατρικών και πολιτιστικών στοιχείων η παράσταση αυτή αποτυπώνει στη σκηνή μια εποχή όπου η Αλεξάνδρεια αποτελούσε το λίκνο του πολιτισμού, της επιστήμης και της πνευματικής αναγέννησης…
Ένα εξαιρετικό καστ γνωστών ηθοποιών ενσαρκώνει τους ρόλους…
Κλείστε την συμμετοχή σας, κάθε απόγευμα Δευτέρας Τρίτης και Παρασκευής 17:30 – 20:00 μμ και στο τηλ 210-6139689

Ιστορικός περίπατος στην Πλάκα
2025-11-16 11:00 - 13:30 | Σταθμός Μετρό “Μοναστηράκι”, XPGG+C7 Αθήνα, Αθήνα, 10555, Greece
Ο σύλλογος ΚΑΛΛΙΝΙΚΗ σε συνεργασία με την ομάδα Ιστορικών και Ερευνητών “ΠΕΡΠΑΤΑΔΑ” διοργανώνουν ιστορικούς περπάτους στις γειτονιές της Αθήνας, επιδιώκοντας να φέρουν τους πολίτες πιο κοντά στην ιστορία της πόλης των Αθηνών, να γνωρίσουν τα κτήρια, τις γειτονιές και τους ανθρώπους που διαμόρφωσαν τη συλλογική μας μνήμη.. θα γνωρίσουμε μυστικές γωνιές της Αθήνας που καθημερινά περνάμε από μπροστά τους και δεν ξέρουμε ότι αποτελούν ένα ζωντανό κομμάτι της ιστορίας μας .
Την Κυριακή στις 16 Νοεμβρίου ξεκινάμε με περίπατο στα σοκάκια της παλιας Αθήνας στην ΠΛΑΚΑ. Ανάμεσα σε αρχοντικά, αυλές και βυζαντινές εκκλησίες, η Πλάκα αφηγείται την ιστορία μιας πόλης που ζει ανάμεσα στο αρχαίο και το νεοκλασικό.
Η διαδρομή διαρκεί 2 μιση ώρες περίπου και μετά μπορεί ο καθένας να απολαύσει όμορφες γωνιές της Πλάκας είτε για φαγητό είτε για γλυκό ή καφέ.
👉Τιμή συμμετοχής είναι 7 ευρώ .
👉Σημείο συνάντησης στην έξοδο του μετρό Μοναστηράκι ώρα 11.00 όπου θα μας περιμένουν οι ιστορικοί για να ξεκινήσουμε την περπατάδα…
👉Δηλώσεις συμμετοχής στο τηλ. 210-6139689

Μονοήμερη εκδρομή στον Μύλο των Ξωτικών
2025-11-29 | Μύλος των Ξωτικών, Πάρκο Ματσόπουλου, Τρίκαλα, 42100, Greece
Η “Καλλινίκη” διοργανώνει μονοήμερη εκδρομή στον Μύλο των Ξωτικών στα Τρίκαλα, το καταπληκτικό χωριό του Άη Βασίλη με πολλές εκπλήξεις για μικρά και μεγάλα παιδιά, με δωρεάν είσοδο για όλους. Θα επισκεφτούμε το πιο μεγάλο παραμυθένιο εργοστάσιο,όπου κάθε γωνιά και πλατεία μεταμορφώνεται και ζωντανεύει με πρωτότυπες εκδηλώσεις.
Μέσα στον μύλο τών ξωτικών θα δούμε το σπίτι του Άη Βασίλη, το εργοστάσιο σοκολάτας,το κάστρο Playmobil, την παιγνιδοέκθεση της Plan Toys, το Ταχυδρομείο των Ξωτικών, το εργαστήρι κατασκευών, το Ζαχαρενιο εργαστήρι, κ.α πολλά..
Το μεσημέρι ελεύθερος χρόνος για γεύμα και περιήγηση στα αξιοθέατα της πόλης.

Σάββατο 29/11/2025
Τιμή 35€το άτομο.
Αναχώρηση από ΚΑΛΛΙΝΙΚΗ Κισσάβου 18Α ,στις 7.30π.μ

Μουσικοθεατρική παράσταση: "Η αράχνη και ο ιστός της φιλίας"
2025-12-07 12:00 - 14:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Προσθέστε στο πρόγραμμα εξορμήσεων για τον Δεκέμβριο την Κυριακή 7/12 .. “Η αράχνη και ο ιστός της φιλίας ”
Ένας αρχέγονος μύθος που μας θυμίζει πως η τέχνη ανθίζει όταν μοιράζεται και γίνεται δύναμη όταν ενωνόμαστε.
Μια βιωματική παράσταση με live μουσική, ενεργή συμμετοχή των παιδιών, θεατρικό παιχνίδι, body percussion, τραγούδι και αυτοσχεδιασμό.
Τα παιδιά γνωρίζουν μουσικά όργανα από όλο τον κόσμο και γίνονται μέρος ενός ζωντανού ιστού φιλίας, φαντασίας και δημιουργίας.
Μαζί υφαίνουμε το μέλλον.
Είσοδος 10€, για τα μέλη 8€
Παραγωγή: Theatropoió
Σύλληψη – Σκηνοθεσία: Ελισάβετ Θεοδώρου
Πάντα πρώτα στην Καλλινίκη!!!
Τηλ: 2106139689

Δωρεάν Σεμινάριο "Το χρώμα στη ζωή μας και πώς το φτιάχνουμε"
2025-12-07 16:00 - 18:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Με χαρά παρουσιάζουμε μια ξεχωριστή προσφορά αποκλειστικά για τα μέλη μας ένα σεμινάριο που έχει ετοιμάσει η ζωγράφος Έλενα Πολυχρονιάδη μετά από μακρά έρευνα στην αισθητική, στη διακόσμηση, στο χρώμα στα ρούχα και φυσικά στη σχέση των χρωμάτων με τη διάθεση και την ψυχολογία μας.

Τι θα ανακαλύψουμε:
Πώς γεννιούνται οι αποχρώσεις
Πώς το χρώμα επηρεάζει τη συναισθηματική μας κατάσταση
Πώς δημιουργούμε αρμονικούς συνδυασμούς στη ζωγραφική, στο σπίτι και στο ντύσιμο
Πρακτικές εφαρμογές μέσα από μικτές τεχνικές

Ένα δημιουργικό και απολαυστικό μάθημα, συνοδεία καφέ και κερασμάτων, σε μια όμορφη, φιλική ατμόσφαιρα.

Προσφορά στα μέλη μας !
Δήλωσε συμμετοχή. Οι θέσεις είναι περιορισμένες.

Δες τον κόσμο με… άλλα χρώματα..
Τμήμα Ζωγραφικής & Μικτών Τεχνικών
Ελενα Πολυχρονιάδη

Κυριακή 7 Δεκεμβρίου 2025 – ώρα: 16:00

Χριστούγεννα στο Half Note Jazz Club
2025-12-10 19:30 - 23:00 | Half Note Jazz Club, Τριβωνιανού 17, Αθήνα, 11636, Greece
Η ΚΑΛΛΙΝΙΚΗ στο HALF NOTE Χριστούγεννα με άρωμα jazz και προσωπικές μελωδίες καρδιάς 10/12/25

Ο αγαπημένος ερμηνευτής Αδάμ Τσαρούχης μάς προσκαλεί σε μια ξεχωριστή χριστουγεννιάτικη συναυλία, γεμάτη ζεστασιά, συναίσθημα και λάμψη. Μια μουσική βραδιά με αγαπημένα jazz Christmas standards και επιλεγμένα τραγούδια από την προσωπική του δισκογραφία, που έχουν αγαπηθεί από το κοινό.

Στη σκηνή, ο Αδάμ Τσαρούχης θα ερμηνεύσει με τη χαρακτηριστική του αισθαντικότητα διαχρονικά χριστουγεννιάτικα κομμάτια όπως:

“Santa Claus is coming to town ”, “Last Christmas”, “Blue Christmas ”, “White Christmas” και άλλα, σε swing και jazz ενορχηστρώσεις, που υπόσχονται να βάλουν το κοινό σε γιορτινό κλίμα από την πρώτη νότα.

Παράλληλα, το πρόγραμμα θα περιλαμβάνει κομμάτια από την προσωπική του δισκογραφία, όπως:

«Σαν Ταινία»

«Τόσο Πολύ»

«In Your Eyes»

«under the moonlight”

Τραγούδια που φέρνουν εικόνες, αναμνήσεις και συναισθήματα, δημιουργώντας ένα μουσικό ταξίδι από το χειμωνιάτικο jazz lounge έως τα καλοκαίρια της καρδιάς.

Τον συνοδεύει επί σκηνής ένα εξαιρετικό jazz σχήμα, με διακεκριμένους μουσικούς της ελληνικής σκηνής.

Θανάσης Τερψιόπουλος – Πιάνο

Χάρης Πανταζής – Μπάσο

Δημήτρης Χριστοδουλάκης –

Αναχώρηση 19:30 από Κισσάβου 18Α, Βριλήσσια
Τηλ 2106139689

Θέατρο Σκιών "Ο Γάμος του Καραγκιόζη"
2026-01-25 12:00 - 13:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Η πιο μεγαλοπρεπής παράσταση του Θεάτρου Σκιών ζωντανεύει στα Βριλήσσια από τον μοναδικό σκιοπαίκτη Στράτο Καμπισιούλη!
🥸”Ο Γάμος του Καραγκιόζη”
Πλούσια εφέ, μουσικές και φιγούρες από όλη την Ελλάδα καθώς και γιγάντια σκηνικά θα κάνουν την παράσταση ξεχωριστή!
❓Πότε; Κυριακή 25 Ιανουαρίου
❓Που; Πολυχώρος “ΚΑΛΛΙΝΙΚΗ” (Κισσάβου 18Α, Βριλήσσια)
❓Ώρα; Ώρα: 12:00 🕛
▪︎Είσοδος 6€ (Κράτηση θέσεων στα τηλέφωνα 210 6139689 & 693 7254278)
Δώρο έκπληξη σε κάθε παιδί!
Λίγα λόγια για το έργο:
Ο Καραγκιόζης καταφέρνει να βρεί την εκλεκτή της καρδιάς του, Αγλαΐα και έχουν οργανώσει τα πάντα για τον γάμο τους. Καλεσμένοι απο όλη την Ελλάδα έρχονται να τους ευχηθούν, ορχήστρες κάθε ρεπερτορίου ξεκινούν τα τραγούδια και τους χορούς μέχρι που ένα αναπάντεχο γεγονός θα κανει την εμφάνιση του, θα φέρει τα πανω-κάτω στον γάμο και θα βάλει τον ξυπόλυτο ήρωα σε τρελές περιπέτειες! Θα καταφέρει άραγε να παντρευτεί την αγαπημένη του;
Η συνέχεια στον μπερντέ…
Σας περιμένουμε, ξεκινάμε τις παραστάσεις μας κάθε μήνα για όλους!
Θα φάμε, θα πιούμε και νηστικοί θα κοιμηθούμε!
Καλή χρονιά!

Θεατρικό παιχνίδι για παιδιά
2026-01-31 10:00 - 11:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ξεκινάμε και πάλι με ανανεωμένη διάθεση. Το θεατρικό μας παιχνίδι για παιδιά 4 – 8 ετών επιστρέφει και…, γινόμαστε “Παιγνιδοθεατρίνοι” μαζί με τη νέα μας Ηθοποιό – Παιδαγωγό, Πολυτίμη. Γιατί η φαντασία μας… δεν έχει όρια και το παιχνίδι γίνεται τέχνη. Σας περιμένουμε να ζωντανέψουμε μαζί τον μαγικό κόσμο του θεάτρου και να γίνετε πρωταγωνιστές.
Μέσα από διαφορετικές θεματικές, που δίνουν ερεθίσματα και αγγίζουν τη ζωή και τα ενδιαφέροντα των παιδιών, που μας γνωρίζουν τη φύση, τους ανθρώπους και τον κόσμο γύρω μας, οι συναντήσεις αποσκοπούν στη γνωριμία και στην εξοικείωση των παιδιών με τη θεατρική λειτουργία και μέσω αυτής, στην ανάπτυξη και καλλιέργεια σωματικών, νοητικών και ψυχικών ικανοτήτων, στην αναγνώριση των συναισθημάτων και στην απόκτηση αισθητικής παιδείας.
Κάθε Σάββατο 10:00 – 11:00

Μαθήματα βιολιού
2026-02-17 11:00 - 13:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Μαθήματα βιολιού με τον Ιάσωνα Παπαδόπουλο -Μιχαλά
Τμήμα Πρωινό κάθε Τρίτη, κατόπιν συνεννόησης των ωρών.
Πληροφορίες – εγγραφές: 210 6139689 – 693 7254278

Μαθήματα κιθάρας
2026-02-17 16:00 - 18:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ελάτε στον μαγικό κόσμο της κιθάρας, με τον Κώστα Χατζή.
Ο Κώστας Χατζής (Παιδαγωγικό Τμήμα ΕΚΠΑ), προσαρμόζει τα μαθήματα στις ανάγκες του κάθε ενδιαφερόμενου κάθε ηλικίας, ακόμα και για την προετοιμασία απόκτησης αναγνωρισμένων πτυχίων RGT ηλεκτρικής κιθάρας του University of West London.
Σου αρέσει η ακουστική, η κλασσική, η ηλεκτρική? Ο δάσκαλος θα σε οδηγήσει στην μαγεία της μουσικής που σου αρέσει…
Κάθε Τρίτη 16:00 – 18:00

Μέγαρο Μουσικής: «Στον ήλιο των τραγουδιών...»
2026-02-27 20:00 - 22:00 | Μέγαρο Μουσικής Αθηνών, Βασιλίσσης Σοφίας, Πέτρου Κόκκαλη, Αθήνα, 11521, Greece
Πάμε Μέγαρο Μουσικής Παρασκευή 27 Φεβρουαρίου 20:00 διάρκεια 120′ «Στον ήλιο των τραγουδιών…». Με τους καταξιωμένους ερμηνευτές Θάνο Ολύμπιο και Σωτήρη Προίσκο. Μαζί τους η Νατάσα Χαμπίδου.

Εκεί που ανατέλλει ο ήλιος, εκεί οι φωνές ενώνονται και υμνούν μεγάλους δημιουργούς. Οι ηλιαχτίδες γίνονται μουσική σε μια συναυλία υπό το πρίσμα των δημιουργιών των: Μίκη Θεοδωράκη, Μάνου Χατζιδάκι, Μίμη Πλέσσα, Γιάννη Σπανού, Λευτέρη Παπαδόπουλου, Μάνου Ελευθερίου, Νίκου Γκάτσου κ.α.

Η αίθουσα του Μεγάρου Μουσικής Αθηνών μετατρέπεται σε ένα πεντάγραμμο γεμάτο πάθος για τραγούδια που μιλούν στις καρδιές.
ΑΙΘΟΥΣΑ ΔΙΔΑΣΚΑΛΙΑΣ
ΜΟΥΣΙΚΗΣ ΒΙΒΛΙΟΘΗΚΗΣ

ΤΟΥ ΣΥΛΛΟΓΟΥ ΟΙ ΦΙΛΟΙ ΤΗΣ ΜΟΥΣΙΚΗΣ

Τιμή 25€

Η μετακίνηση θα γίνει με το μετρό καθότι η είσοδος είναι στο Μέγαρο Μουσικής.
Κρατήσεις στο τηλ του συλλόγου 210-6139689 ή στο 693 725 4278
Μέχρι 22/2/2026.

Θέατρο Coronet "Ο Ημιυπαίθριος"
2026-03-02 20:00 - 22:30 | Θέατρο Coronet, Φρύνης 11, Αθήνα, 11634, Greece
Ο Σύλλογος Βριλησσίων Καλλινίκη έκλεισε εισιτήρια για την παράσταση «Ο Ημιυπαίθριος» στις 2 Μαρτίου 2026.
Τιμή εισιτηρίου 10€.
Με μεταφορά πούλμαν +7€

«Ο Ημιυπαίθριος» είναι μία σύγχρονη νεοελληνική πρωτότυπη κωμωδία – φάρσα σε κείμενο και διαλόγους του Γιώργου Αλκαίου και του Στράτου Αγιοστρατίτη, όπου έντεκα ταλαντούχοι ηθοποιοί ανεβαίνουν στη σκηνή και μετατρέπουν το χάος σε γέλιο και την καθημερινότητα σε φάρσα. Με όπλο το σουρεαλιστικό χιούμορ, τις απρόβλεπτες ανατροπές και τις σύγχρονες κοινωνικές αναφορές, η παράσταση φιλοδοξεί να σας μείνει αξέχαστη! Ξεκαρδιστικές καταστάσεις, όπου κανείς δεν είναι αθώος, τίποτα δεν είναι αυτό που φαίνεται και τίποτα δεν λειτουργεί όπως θα έπρεπε!
Και το γέλιο μετατρέπεται στο πιο σοβαρό μέσο προβληματισμού.
Γιατί εδώ, ακόμα και το παράλογο… έχει τον λόγο του.
Τηλ κράτησης 210-6139689 – 6937254278

Εργαστήριο Kintsugi
2026-03-08 12:00 - 15:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Η Ιαπωνική τέχνη της επούλωσης
Το Kintsugi είναι μια παραδοσιακή ιαπωνική τεχνική επιδιόρθωσης κεραμικών που αναπτύχθηκε τον 15ο αιώνα. Όταν ένα αντικείμενο έσπαζε, οι τεχνίτες το κολλούσαν με ειδική λάκα και τόνιζαν τις ρωγμές με χρυσόσκονη. Έτσι, το σπασμένο πιάτο ή κύπελλο δεν γινόταν άχρηστο, αλλά αποκτούσε νέα αξία και ομορφιά.
Συμβολικά, το Kintsugi μας διδάσκει ότι οι δυσκολίες και τα «σπασίματα» στη ζωή μας μπορούν να γίνουν σημεία δύναμης και μοναδικότητας. Στο εργαστήριο αυτό , θα επιδιορθώσουμε το δικό μας δοχείο, θα γνωρίσουμε τη φιλοσοφία πίσω από την τέχνη, θα δούμε πώς εφαρμόζεται η μέθοδος και θα μοιραστούμε μια δημιουργική εμπειρία που ενώνει την παράδοση με τον προσωπικό μας δρόμο αποδοχής και αναγέννησης.
Τιμή συμμετοχής 20 ευρώ
Στην τιμή συμπεριλαμβάνονται το δοχείο και τα υλικά.
Περιορισμένος αριθμός θέσεων.
Για δηλώσεις συμμετοχών στο 6937254278

Θέατρο Νους "Η Ανάστασις"
2026-03-28 20:00 - 22:30
Ο Σύλλογος Βριλησσίων Καλλινίκη έκλεισε εισιτήρια για την παράσταση «Η Ανάστασις» του Λέοντος Τολστόι στις 28 Μαρτίου 2026.
Τιμή εισιτηρίου 10€.
Με μεταφορά πούλμαν +7€

Σημείωμα σκηνοθέτη Βασίλη Τριανταφύλλου για το έργο:
Η ανάσταση είναι μια τομή πάνω στο σώμα της κοινωνίας. Ο Τολστόι απογυμνώνει ένα σύστημα που λειτουργεί υπέρ των λίγων και εις βάρος των πολλών, κι αυτό είναι το βασικό σημείο από το οποίο ξεκινά η παράστασή μας. Ο Νέχλιουντοφ και η Κατιούσα δεν είναι μόνο δύο άνθρωποι με κοινό παρελθόν είναι δύο διαφορετικές θέσεις μέσα σε μια κοινωνική μηχανή που μοιράζει τη μοίρα των ανθρώπων ταξικά, ασύμμετρα, άδικα.

Ο Νέχλιουντοφ κουβαλά πάνω του την αόρατη ασπίδα της τάξης του, η οποία του επέτρεψε να προχωρήσει χωρίς συνέπειες. Η συνειδητοποίησή του δεν αφορά μόνο την ατομική ευθύνη, αλλά την ανακάλυψη ενός συστήματος που παράγει ενοχές για τους από κάτω και ατιμωρησία για τους από πάνω. Από την άλλη η πορεία της Κατιούσας μέσα από την αδικία είναι η πιο καθαρή καταγραφή της ταξικής βίας του έργου.

Το ενδιαφέρον μου στρέφεται στο ότι ένας ολόκληρος κόσμος χτίζεται πάνω σε θεσμούς που υποτίθεται πως απονέμουν δικαιοσύνη, αλλά στην πραγματικότητα συντηρούν την ανισότητα. Πόσο μάλλον όταν ένα σύστημα μπορεί να είναι απολύτως νόμιμο και ταυτόχρονα βαθιά άδικο.

Η «Ανάσταση» εδώ δεν είναι θρησκευτική ούτε ατομικιστική. Είναι η ανάγκη να σπάσει ο φαύλος κύκλος της κοινωνικής παραίτησης. . Είναι το αίτημα για έναν κόσμο όπου ο άνθρωπος δεν θα ορίζεται από τη θέση του στην πυραμίδα, αλλά από την αξία του.

Και σε αυτό το αίτημα, το έργο μοιάζει πιο επίκαιρο από ποτέ – γιατί η αδικία μπορεί να είναι άχρονη, αλλά η αντίσταση σε αυτήν είναι πάντα παρούσα.”
Στον ρόλο του Αντιεισαγγελέα -Βαρόνου ο δάσκαλος μας στην θεατρική ομάδα 2: Αλέξανδρος Δαβιλάς
Μην το χάσετε!!!

Τηλ κράτησης 210-6139689 – 6937254278

Μαθήματα πιάνου
2026-04-06 17:00 - 19:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ο Σύλλογος “Καλλινίκη” δίνει την ευκαιρία σε μικρούς και μεγάλους να βιώσουν την ευεργετική επίδραση της μουσικής με στόχο να αγαπήσουν το ανεκτίμητο δώρο της. Η Καθηγήτριες πιάνου ΖΑΦΕΙΡΙΑ ΚΑΛΟΥΔΗ και ΚΑΤΕΡΙΝΑ ΦΙΛΛΙΠΠΑ παραδίδουν μαθήματα στον πολυχώρο πολιτισμού της Καλλινίκης.
Κάθε Δευτέρα, Τρίτη και Τετάρτη από ώρα 16:45

Εργαστήριο ζωγραφικής και μικτών τεχνικών – αναπαλαίωση επίπλων
2026-04-07 17:00 - 20:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Εργαστήριο ζωγραφική και μικτών τεχνικών – αναπαλαίωση επίπλων Τρίτη με Παρασκευή, πρωί και απόγευμα, για μικρούς και μεγάλους , με την ζωγράφο κα ‘Ελενα Πολυχρονιάδη.
Μαθήματα ζωγραφικής για μικρούς και μεγάλους:
*Τμήματα ενηλίκων
*Τμήματα ανηλίκων
*Τμήμα αναπαλαίωσης επίπλων και μεικτών τεχνικών για ενήλικες
Κάθε Τρίτη με Παρασκευή, πρωί και απόγευμα

Group Therapy
2026-04-15 10:45 - 12:45 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Group Therapy με την ψυχολόγο MSc – ψυχοθεραπεύτρια Σμαράγδα Στρούμπα.
Οι ομάδες προσωπικής ανάπτυξης αποτελούν μια μορφή ομαδικής ψυχοθεραπείας, με στόχο την κατανόηση του εαυτού και την αναγνώριση της σπουδαιότητας των διαπροσωπικών σχέσεων, μέσα από την αλληλεπίδραση των μελών της.
Σε ένα πλαίσιο ασφάλειας, αποδοχής και σεβασμού της διαφορετικότητας του Άλλου, η Ομάδα Προσωπικής Ανάπτυξης έχει σαν βασικό στόχο να δημιουργηθεί ένα ασφαλές πλαίσιο στήριξης σε θέματα που συναντά το κάθε μέλος στην καθημερινότητά του, με σεβασμό στον προσωπικό ρυθμό του κάθε συμμετέχοντα. Η ομάδα προσφέρει στα μέλη την ευκαιρία να:

εκφράσουν σκέψεις και συναισθήματα σε ένα ασφαλές, υποστηρικτικό περιβάλλον
γίνουν οι ίδιοι το ασφαλές και υποστηρικτικό περιβάλλον για άλλους ανθρώπους
αναγνωρίσουν δυσλειτουργικά μοτίβα συμπεριφοράς που επηρεάζουν τη σχέση τους με τους άλλους ανθρώπους
πειραματιστούν με καινούριες συμπεριφορές μέσα στην ομάδα και κατά συνεπεία να βελτιώσουν τις διαπροσωπικές τους σχέσεις και επικοινωνία και εκτός ομάδας
ενισχύσουν την αυτοεκτίμηση τους

Κάθε Τετάρτη πρωί 10:45 – 12:45.

Θεατρική ομάδα Καλλινίκης
2026-04-16 20:30 - 22:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Η Θεατρική Ομάδα της ΚΑΛΛΙΝΙΚΗΣ… ΑΝΑΝΕΩΜΕΝΗ και ΔΥΝΑΜΙΚΗ!
Με μεγάλη χαρά σας παρουσιάζουμε τους δύο νέους δασκάλους μας:
τους ταλαντούχους και αγαπημένους ηθοποιούς Βασίλη Τριχά και Αλέξανδρο Δαβιλά

Δύο καταξιωμένοι καλλιτέχνες, με εμπειρία, πάθος και δημιουργική διάθεση, ενώνουν τις δυνάμεις τους με την ομάδα μας, για να δουλέψουν από την αρχή μαζί σας πάνω σε μια νέα θεατρική παραγωγή – το πρώτο θεατρικό έργο της ΚΑΛΛΙΝΙΚΗΣ!

Τους έχετε απολαύσει σε τηλεοπτικές σειρές και ταινίες όπως:

«Άγιος Έρωτας» (ALPHA)
«Έρωτας Φυγάς» (ANT1)
«IQ160» (STAR)
«Σασμός» (ALPHA)
«Παγιδευμένοι» (ANT1)
«Η Επιστροφή», «Αγγελική», «Μαύρη Σαμπούκα»

και πολλές ακόμα αγαπημένες παραγωγές του θεάτρου, του σινεμά και της τηλεόρασης!

Θεατρική Ομάδα Εφηβική & Ενηλίκων – Εγγραφές Άνοιξαν!
Ζήσε μια μοναδική εμπειρία δημιουργίας, έκφρασης και θεατρικής έκπληξης!
Στόχος μας: 2 ώρες την εβδομάδα , κάθε Τρίτη απόγευμα 19.00-21.00. Δύο ώρες γεμάτες φαντασία, γέλιο, ποιότητα, συνεργασία και δημιουργικότητα Ανανεωθείτε και ανακαλύψτε την ηθοποιία με τους 2 εξαιρετικούς ηθοποιούς ,τον Βασίλη Τριχά και Αλέξανδρο Δαβιλά.

Kάθε Δευτέρα, Πέμπτη & Παρασκευή 20:30 – 22:00

Η σκηνή σε περιμένει… Εσύ θα λείπεις;

Πληροφορίες εγγραφές στα τηλέφωνα : 210 6139689 – 693 7254278 ή στο e-mail : syllogoskalliniki@gmail.com

Μαθήματα Μπουζουκιού
2026-04-17 18:45 - 19:45 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Τώρα στην Καλλινίκη και μαθήματα μπουζουκιού με τον μαέστρο Γιώργο Μίχα. Τα μαθήματα περιλαμβάνουν:

Θεωρία & πρακτική
Ασκήσεις
Ρυθμοί
Δρόμοι
Ταξίμια

Κάθε Παρασκευή 18:45 – 19:45
Έναρξη Παρασκευή 6 Μαρτίου 2026
Πληροφορίες – εγγραφές: 210 6139689 – 693 7254278

Book Club - Καλλινίκη
2026-04-18 16:00 - 17:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Με μεγάλο ενθουσιασμό σας ανακοινώνουμε το πρώτο book club στον χώρο μας στην ΚΑΛΛΙΝΙΚΗ !
Πού;
ΚΙΣΣΑΒΟΥ 18Α ΒΡΙΛΗΣΣΙΑ
Πότε;
ΣΑΒΒΑΤΟ 16:00 – 17:30
Κλείσε γρήγορα τη θέση σου με ένα μήνυμα εδώ γιατί ο αριθμός των συμμετεχόντων είναι πολύ περιορισμένος!
Σε περιμένουμε με χαρά, να γνωριστούμε και να μοιραστούμε σκέψεις και ιδέες!

Μαθήματα δημοτικών χορών
2026-04-23 18:45 - 20:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Ελάτε στην δυναμική ομάδα δημοτικών χορών με την μοναδική δασκάλα Μαρία Τσάκωνα. Μια παρέα διασκέδασης και ψυχαγωγίας που δεν θα βρείτε πουθενά αλλού.
Κισσάβου 18Α σας περιμένουμε να σας ενημερώσουμε για όλα.
Τώρα και νέο παιδικό -εφηβικό τμήμα. Άλλη εμπειρία!
Κάθε Πέμπτη και ώρα 18:45 – 20:00

Μαθήματα Manga Cartoon/Animation
2026-04-24 17:00 - 18:30 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Σας αρέσει το manga cartoon/animation; Κάντε εγγραφή, ξεκινάμε τον Σεπτέμβριο!
Για όλες τις ηλικίες! Δημιουργείστε την δική σας ιστορία σε cartoon,το βιβλίο σας, με την καθοδήγηση της βραβευμένης δασκάλας Κλεοπάτρας Πάκου. Ένα εξαιρετικό ταξίδι στην ανακάλυψη της αποτύπωσης όσων έχετε στην φαντασία σας και όχι μόνο.
Τολμήστε να δημιουργήσετε, για όλες τις ηλικίες.

Κάθε Παρασκευή 17:00 – 18:30

Πληροφορίες εγγραφές στο 210 6139689 & 693 7254278

Ομάδα νοητικής ενδυνάμωσης
2026-04-24 19:30 - 21:00 | Πολυχώρος εκδηλώσεων Καλλινίκη, Κισσάβου 18Α, Βριλήσσια, 15235
Τα ΠΑΙΧΝΙΔΙΑ ΤΟΥ ΝΟΥ στην ΚΑΛΛΙΝΙΚΗ θα αρχίσουν την Παρασκευή 31 Οκτωβρίου στις 7.00 – 8.30 μ.μ. με την Δρ. Ευσταθία Βαλιάντζα-Αφτιά, Μηχανικό Περιβάλλοντος και Νηπιαγωγό, π. Επισκέπτρια Καθηγήτρια στο Πανεπιστήμιο Θεσσαλίας, Μεταδιδακτορική ερευνήτρια Παιδαγωγικής ΤΕΑΠΗ/ΕΚΠΑ, και συγγραφέα των βιβλίων: “Η Ενέργεια του Εγκεφάλου” και “Παιδαγωγική του Εγκεφάλου ή Παιδαγωγική της Χαράς”.
Οι συναντήσεις απευθύνονται σε ενήλικες γονείς, ή απλώς ενδιαφερόμενους οποιασδήποτε ηλικίας για ασκήσεις εγκεφάλου με όρους σύγχρονων Νευροεπιστημών.
Η φετινή σειρά συναντήσεων θα αφιερωθεί σε ΦΙΛΟΣΟΦΙΚΑ ΘΕΜΑΤΑ. Μετά την εκάστοτε παρουσίαση της εισηγήτριας, θα ακολουθεί ΔΙΑΛΟΓΙΚΗ ΣΥΖΗΤΗΣΗ και σχετικά σχόλια και πληροφορίες με όρους Νευροεπιστημών του 21ου αιώνα. Η συνάντηση θα τελειώνει με ΤΡΑΓΟΥΔΙ της ομάδας κατά βούληση.
Οι συναντήσεις θα πραγματοποιούνται φέτος μία φορά τον μήνα και το θέμα θα είναι γνωστό εκ των προτέρων.
